افغانستان حکومتی پاکستانده طالبان بیلن مذاکره قیله دی. افغانستان جمهوررئیس لیگی نینگ سوزلاوچی سی سید ظفر هاشمی بیرگن تحریری بیاناتیده, افغانستان تینچ لیک عالی کینگشی دن بیر هیئت نینگ, افغانستان طالبانی بیلن مذاکره ایتیش اوچون پاکستان پایتختی اسلام آباد گه جونب کیتگن لیگی نی بیلدیردی. هاشمی, اوشبو مذاکره لرنینگ جزئیاتی توغری سیده معلومات بیرمه دی. جمهوررئیس لیگی مسئول لریدن آلینگن معلومات لر گه کوره, تشقی ایش لر وزیرلیگی نینگ اورین باسری حشمت خلیل کرزی باشچی لیگی ده گی هیئت تینچ لیک عالی کینگشی اعضا لری دن عبارت. افغانستانده قریب ۱۰ آی آلدین اقتدار گه کیلگن افغانستان حکومتی بیلن طالبان آره سیده بولیب اوته دیگن اوشبو بیرینچی تینچ لیک مذاکره لری نینگ کتته اهمیت گه ایگه ایکن لیگی بیلدیریلماقده. آلدین هم دبی, اوسلو و دوحه ده افغانستان هیئتی بیلن طالبان نینگ نماینده لری آره سیده ایریم مذاکره لر بولیب اوتگن ایدی. براق, افغانستان حکومتی اوشبو مذاکره لر نینگ رسمی ایمس لیگی نی بیلدیررایکن, طالبان نینگ نماینده لری بیلن اوچره شگن هیئت نینگ افغانستان حکومتی دن نماینده لیک ایتمیدیگن لیگی نی معلوم قیلگن ایدی. اوشبو موضوع بیلن علاقه لی طالبان تمانیدن ایسه هیچ قندای بیر بیانات بیریلمه دی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
